b'\n_START_ARTICLE_\nGreenwich\n_START_SECTION_\nPovijest\n_START_PARAGRAPH_\nOvo naselje iz 6. st. je postalo poznato tek kada je u 15. st. izgra\xc4\x91ena kraljevska pala\xc4\x8da Placentia u kojoj su se rodili mnogi vladari iz dinastije Tudor, uklju\xc4\x8duju\xc4\x87i Henrika VIII. i Elizabetu I. Pala\xc4\x8da je zapostavljena i propala tijekom Engleskog gra\xc4\x91anskog rata i nakon njega je obnovljena kao Kraljevska mornari\xc4\x8dka bolnica (Royal Naval College) arhitekta Christophera Wrena i njegovog asistenta Nicholasa Hawksmoora. _NEWLINE_U 17. st. grad je postao popularnim izleti\xc5\xa1tem i izgra\xc4\x91ene su mnoge velike ku\xc4\x87e na brdu iznad gradskog sredi\xc5\xa1ta, kao \xc5\xa1to je dvorac Vabrugh. _NEWLINE_God. 1873., gra\xc4\x91evine Kraljevske mornari\xc4\x8dke \xc5\xa1kole su postale Kraljevskom pomorskom \xc5\xa1kolom, sve do 1998. god. kada su pre\xc5\xa1le u ruke fundacije Greenwich za za\xc5\xa1titu spomenika. Povijesne prostorije ovih gra\xc4\x91evina su otvorene za javnost, dok se ostalima slu\xc5\xbei Greenwich sveu\xc4\x8dili\xc5\xa1te i glazbena \xc5\xa1kola Trinity College._NEWLINE_Do 1889. god. kada je osnovana londonska \xc5\xbeupanija, Greenwich je pripadao Kentu.\n_START_SECTION_\nDoga\xc4\x91anja\n_START_PARAGRAPH_\nVeslanje je oduvijek bilo dio \xc5\xbeivota na Temzi kod Greenwicha. Prva Greenwich regata je odr\xc5\xbeana 1785. god., a svake godine se odr\xc5\xbeava "Utrka velike rijeke" na dijelu Temze "Tideway" do broda Cutty Sark. U Greenwichkom Trafalgarskom centru se nalaze i vesla\xc4\x8dki klubovi Curlew Rowing Club i Globe Rowing Club.'